ศธ.จ่อสอบ รร.ดังดับฝัน น้องหนาม ยันไม่หนุนเลือกปฏิบัติ เหตุเพศสภาพ 
ศธ.แจงเหตุ น้องหนาม ถูกโรงเรียนดังดับฝันเป็นครู เหตุเข้ามเพศ เผยเตรียมตรวจสอบข้อมูลละเอียด เพื่อสร้างความเข้าใจ แก่ทุกฝ่ายที่เกี่ยวข้อง ยันผู้บริหารระดับสูง ศธ.ไม่หนุนให้เกิดการเลือกปฏิบัติในทุกกรณี แต่ให้เลือกพิจารณาตามความต้องการ ตรงคุณสมบัติ สอดคล้องความเสมอภาคเป็นธรรม ,เมื่อวันที่ 29 เม.ย.62 นายชลำ อรรถธรรม โฆษกกระทรวงศึกษาธิการ (ศธ.) เปิดเผยถึงกรณีสื่อมวลชนนำเสนอเรื่องของ น้องหนาม วรวลัญช์ ทวีการ รองมิสทิฟฟานี สาวข้ามเพศ ซึ่งจบการศึกษาจากคณะครุศาสตรบัณฑิต มหาวิทยาลัยราชภัฏสวนสุนันทา ซึ่งไปสมัครเป็นครูตามโรงเรียนเอกชนต่าง ๆแต่ถูกปฏิเสธ เนื่องด้วยเพศสภาพ ทั้งที่เธอฝันอยากเป็นครูตั้งแต่เด็กๆ และเป็นครูสอนพิเศษวิชาคณิตศาสตร์ มาตั้งแต่ตอนเรียนชั้นมัธยมศึกษาปีที่ 6 จึงมองว่าเป็นการเลือกปฏิบัติ ขณะที่มีกฎหมายเรื่องความเท่าเทียมทางเพศตั้งแต่ พ.ศ.2558 โดยในวันที่ 2 พ.ค.นี้ วรวลัญช์ จะเดินทางไปยื่นคำร้องขอความเป็นธรรม ภายใต้กลไกการคุ้มครอง คณะกรรมการวินิจฉัยการเลือกปฏิบัติโดยไม่เป็นธรรม,นายชลำ กล่าวว่า ในการบริหารโรงเรียนเอกชน มีเจตนารมณ์ให้โรงเรียนมีอิสระในการบริหารงานบุคคล ตามมาตรา 39 แห่ง พ.ร.บ. โรงเรียนเอกชน พ.ศ.2550 จึงกำหนดให้ผู้อำนวยการโรงเรียน มีอำนาจหน้าที่ในการแต่งตั้งครู ซึ่งโรงเรียนต้องกำหนดเป็นข้อบังคับ หรือระเบียบของโรงเรียนในการรับสมัครสรรหาครู ในกรณีของ คุณวรวลัญช์ ในการพิจารณาแต่งตั้งครู โรงเรียนอาจพิจารณาจากจำนวนครูที่เหมาะสม การขาดแคลนครูที่ตรงตามวิชาเอก หรือจากการประเมินหรือสอบแข่งขัน ซึ่งโรงเรียนจะเลือกปฏิบัติเนื่องด้วยเพศสภาพไม่ได้ อย่างไรก็ตามกระทรวงศึกษาธิการ จะได้ตรวจสอบข้อมูลโดยละเอียด จากโรงเรียน ที่ คุณวรวลัญช์ ไปสมัคร เพื่อสร้างความเข้าใจ แก่บุคคลที่เกี่ยวข้องโดยเร็วต่อไป ,ทางกระทรวงโดยผู้บริหารระดับสูง ยืนยันว่าไม่สนับสนุนให้เกิดการเลือกปฏิบัติในทุกกรณี โดยเฉพาะเรื่องการสมัครสอบคัดเลือกครู แต่ให้พิจารณาตามที่ทางโรงเรียนมีความต้องการ ที่ตรงกับคุณสมบัติและสอดคล้องกับการส่งเสริมความเสมอภาคเป็นธรรม นายชลำ กล่าว
ศธ.แจงเหตุ น้องหนาม ถูกโรงเรียนดังดับฝันเป็นครู เหตุเข้ามเพศ เผยเตรียมตรวจสอบข้อมูลละเอียด เพื่อสร้างความเข้าใจ แก่ทุกฝ่ายที่เกี่ยวข้อง ยันผู้บริหารระดับสูง ศธ.ไม่หนุนให้เกิดการเลือก
ครู.,น้องหนาม,วรวลัญช์ ทวีการ,เพศที่สาม,สาวข้ามเพศ,การศึกษา